KOMISSION PÄÄTÖS,

tehty 25 päivänä syyskuuta 1996,

eläinten terveyttä koskevista vaatimuksista ja eläinlääkärintodistuksista tuoreen lihan tuonnissa Zimbabwesta tehdyn päätöksen 92/25/ETY muuttamisesta (ETA:n kannalta merkityksellinen teksti) (96/585/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 14, 15 ja 16 artiklan,

komission päätöksessä 92/25/ETY (2), sellaisena kuin se on viimeksi muutettuna päätöksellä 94/171/EY (3), vahvistetaan eläinten terveyttä koskevat vaatimukset ja eläinlääkärintodistukset tuoreen lihan tuonnissa Zimbabwesta; tässä päätöksessä määrätään, että jäsenvaltioiden on sallittava nautaeläinten luuttomiksi leikattujen ruhojen tuonti seuraavilta eläinlääkintäalueilta: Länsi-Mashonalandin maakunta, Itä-Mashonalandin maakunta, Keski-Mashonalandin maakunta, Mancialandin maakunta (ainoastaan Makonin piiri), Midlandsin maakunta (ainoastaan Gwerun, Kwekwen, Shurugwin, Chirimanzun ja Zvishavanen piirit), Masvingon maakunta (ainoastaan Gutun piiri) ja Etelä-Matebelelandin maakunta (ainoastaan Insizan piiri),

suu- ja sorkkataudin tilanne on parantunut, ja Zimbabwen aluejakoa nyt on mahdollista muuttaa ja sallia tämän seurauksena tuoreen, luuttomaksi leikatun naudanlihan tuonti yhteisöön Masvingon maakunnan Masvingon piiristä, ja

tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,

ON TEHNYT TÄMÄN PÄÄTÖKSEN:

1 artikla

Muutetaan päätös 92/25/ETY seuraavasti:

1. Korvataan 1 artiklan 1 kohdassa ilmaisu "ainoastaan Gutun piiristä" ilmaisulla "ainoastaan Gutun ja Masvingon piireistä".

2. Korvataan liite tämän päätöksen liitteellä.

2 artikla

Tämä päätös on osoitettu kaikille jäsenvaltioille.

Tehty Brysselissä 25 päivänä syyskuuta 1996.

Komission puolesta

Franz FISCHLER

Komission jäsen

(1) EYVL N:o L 302, 31.12.1972, s. 28

(2) EYVL N:o L 10, 16.1.1992, s. 52

(3) EYVL N:o L 78, 22.3.1994, s. 41

LIITE

>KAAVION ALKU>

ELÄINTAUTITODISTUS

Euroopan talousyhteisöön tuotava kotieläiminä pidettyjen nautaeläinten luuttomaksi leikattu tuore liha, lukuun ottamatta sivutuotteita (1)

Huomautus tuojalle: Tämä todistus on tarkoitettu eläinlääkinnällisiin tarkoituksiin, ja sen on oltava lähetyksen mukana rajatarkastusasemalle asti.

Määrämaa:

Terveystodistuksen viitenumero (2):

Viejämaa: Zimbabwe [Länsi-Mashonalandin maakunnan, Itä-Mashonalandin maakunnan, Keski-Mashonalandin maakunnan, Manicalandin maakunnan (ainoastaan Makonin piiri), Midlandsin maakunnan (ainoastaan Gwerun, Kwekwen, Shurugwin, Chirimanzun ja Zvishavanen piirit), Masvingon maakunnan (ainoastaan Gutun ja Masvingon piirit) ja Etelä-Matebelelandin maakunnan (ainoastaan Insizan piiri)] eläinlääkinnälliset alueet

Ministeriö:

Osasto:

Viite: (ei pakollinen)

I. Lihan tunnistetiedot

Kotieläiminä pidettyjen nautaeläinten lihaa

Palalaji (3):

Pakkaustyyppi:

Palojen tai pakkausten lukumäärä:

Nettopaino:

II. Lihan alkuperä

Hyväksytyn teurastamon tai hyväksyttyjen teurastamojen osoite (osoitteet) ja eläinlääkinnällinen(-set) hyväksyntänumero(-t) (2): Hyväksytyn leikkaamon tai hyväksyttyjen leikkaamojen osoite (osoitteet) ja eläinlääkinnällinen(-set) hyväksyntänumero(-t) (2): Hyväksytyn kylmävaraston tai hyväksyttyjen kylmävarastojen osoite (osoitteet) ja eläinlääkinnällinen(-set) hyväksyntänumero(-t) (2): III. Lihan määräpaikka

Liha lähetetään: (lähetyspaikka)

(määrämaa ja määräpaikka)

seuraavalla kuljetusvälineellä (4):

Lähettäjän nimi ja osoite:

Vastaanottajan nimi ja osoite:

(1) Tuoreella lihalla tarkoitetaan kaikkea kotieläiminä pidettyjen nautaeläinten ihmisravinnoksi kelpaavaa lihaa, lukuun ottamatta sivutuotteita, joita ei ole käsitelty mitenkään niiden säilyvyyden parantamiseksi; jäähdytettyä ja jäädytettyä lihaa pidetään kuitenkin tuoreena lihana.

(2) Vapaaehtoinen, jos määrämaa sallii tuoreen lihan tuonnin muuhun käyttöön kuin ihmisravinnoksi direktiivin 72/462/ETY 19 a artiklan ja neuvoston direktiivin 92/118/ETY liitteen I 10 luvun mukaisesti.

(3) Naudan luuttomaksi leikattujen ruhojen lihan tuonti on sallittua vain, jos kaikki luut ja suurimmat poistettavissa olevat imusolmukkeet on poistettu.

(4) Ilmoitetaan rautatievaunun numero, kuorma-auton rekisterinumero, lennon numero tai laivan nimi.

IV. Eläintauteja koskeva vakuutus

Minä allekirjoittanut virkaeläinlääkäri todistan, että:

1) edellä mainittu luuttomaksi leikattu tuore liha on peräisin:

a) eläimistä, jotka ovat syntyneet ja jotka on kasvatettu Zimbabwen tasavallan Länsi-Mashonalandin maakunnan, Itä-Mashonalandin maakunnan, Keski-Mashonalandin maakunnan, Manicalandin maakunnan (ainoastaan Makonin piiri), Midlandsin maakunnan (ainoastaan Gwerun, Kwekwen, Shurugwin, Chirimanzun ja Zvishavanen piirit), Masvingon maakunnan (ainoastaan Gutun ja Masvingon piirit) ja Etelä-Matebelelandin maakunnan (ainoastaan Insizan piiri) eläinlääkintäalueilla vähintään 12 kuukautta ennen teurastusta tai syntymästään asti, jos kyseessä ovat alle 12 kuukauden ikäiset eläimet;

b) eläimistä, joilla oli lainsäädännön mukainen alkuperäalueen tunnistamisen mahdollistava merkki, toisin sanoen Länsi-Mashonalandin pohjoisen osan eläinlääkintäalueella polttomerkki "L", Länsi-Mashonalandin eteläisen osan eläinlääkintäalueella polttomerkki "HL", Itä-Mashonalandin eläinlääkintäalueella polttomerkki "H" tai "JJ", Keski-Mashonalandin eläinlääkintäalueella polttomerkki "C", Manicalandin maakunnan (ainoastaan Makonin piiri) eläinlääkintäalueella polttomerkki "UM", Midlandsin maakunnan (ainoastaan Gwerun, Kwekwen, Shurugwin ja Chirimanzun piirit) eläinlääkintäalueella polttomerkki "J", Midlandsin maakunnan (ainoastaan Zvishavanen piiri) eläinlääkintäalueella polttomerkki "JCZ" tai "Z", Masvingon maakunnan eläinlääkintäalueella Gutun piirissä polttomerkki "TF" tai "T" ja Masvingon piirissä polttomerkki " - " ja Etelä-Matebelelandin maakunnan (ainoastaan Insizan piiri) eläinlääkintäalueella polttomerkki "MY" tai "Y";

c) eläimistä, joita ei ole viimeisen 12 kuukauden aikana rokotettu suu- ja sorkkatautia vastaan;

d) eläimistä, jotka matkalla teurastamoon ja ennen teurastusta eivät ole olleet kosketuksissa eläimiin, jotka eivät täytä Euroopan talousyhteisön niiden päätösten edellytyksiä, jotka ovat voimassa näiden eläinten lihaa jäsenvaltioon vietäessä; jos eläimet kuljetetaan jossakin kulkuneuvossa tai säiliössä, jälkimmäinen on puhdistettu ja desinfioitu ennen lastausta;

e) eläimistä, joille teurastamossa enintään 24 tuntia ennen teurastusta tehdyn ante mortem -tarkastuksen yhteydessä suoritetussa suu- ja sorkkatutkimuksessa ei ole todettu mitään suu- ja sorkkataudin oireita;

f) eläimistä, jotka on teurastettu eri päivänä kuin sellaiset eläimet, joiden liha ei täytä Euroopan yhteisöön vietävältä lihalta vaadittuja edellytyksiä;

g) tuoreen lampaan- ja vuohenlihan osalta eläimistä, jotka eivät tule tilalta, jolla sovelletaan kieltoa terveyssyistä siksi, että eläimissä on esiintynyt lampaan tai vuohen luomistautia viimeisten kuuden viikon aikana;

h) eläimistä, jotka on teurastettu ja välisenä aikana (teurastuspäivät);

2) edellä mainittu tuore luuttomaksi leikattu liha:

a) on peräisin ruhoista, joita on raakakypsytetty yli +2 °C lämpötilassa vähintään 24 tuntia teurastuksen jälkeen ennen luuttomaksi leikkaamista;

b) niistä on poistettu suurimmat imusolmukkeet;

c) on säilytetty kaikkien tuotanto-, luuttomaksi leikkaus- ja varastointivaiheiden aikana tiloissa, jotka ovat selvästi erillään sellaisista tiloista, joissa säilytetään lihaa, joka ei täytä Euroopan yhteisön päätösten edellytyksiä, jotka ovat voimassa viennissä jäsenvaltioon (poikkeuksena tölkkeihin tai kartonkipakkauksiin pakatut lihat, joita säilytetään erityisillä varastointivyöhykkeillä).

Tehty ,

(paikka)

(aika)

(virkaeläinlääkärin allekirjoitus)

Leima (1)

(allekirjoittaneen nimi suuraakkosin, virka-asema ja pätevyys)

(1) Allekirjoituksen ja leiman on oltava eri värisiä kuin teksti.

>KAAVION LOOPU>